Dette er de savnede etter flyulykken
Nesten et døgn har gått siden de første meldingene kom om at flyet de norske offiserene var om bord i var sporløst forsvunnet fra radaren. Mens letemannskapene leter desperat etter det savnede flyet i de svenske Kebnekaise-fjellene, sitter mange av de pårørende på pårørendesenteret på Gardermoen og venter på informasjon om sine kjære. BAKGRUNN:Her er siste tegn fra flyet De fem savnede er kaptein Ståle Garberg (42) fra Oslo, oberstløytnant Truls Audun Ørpen (46) fra Oslo, kaptein Bjørn Yngvar Haug (40) fra Ullensaker, kaptein Siw Robertsen (45) fra Oslo og kaptein Steinar Utne (35) fra Oslo.Forsvarssjef Harald Sunde har flydd med Truls Ørpen og Ståle Garberg i Hercules-fly mange ganger, og omtaler dem som meget dyktige piloter. Stasjonssjef Diederik Willem Kolff på Gardermoen var sterkt preget da VG Nett snakket med ham sent torsdag kveld.Han er enig i forsvarssjefens beskrivelse av pilotene som nå er savnet. Truls Audun Ørpen er utdannet testpilot og tok senere flyverutdanning og jobbet som fluver blant annet på Andhøya. Han har også jobbet lenge i Forsvarets logistikkorganisasjon. - Truls Audun Ørpen er en særdeles erfaren flyver, sier Koff til VG Nett. - Ståle Garberg er den som har flest timer på Hercules C-130J. Han har tidligere fløyet i det danske forsvaret. Fire av de fem som var om bord i det savnede Hercules-flyet er stasjonert på Gardermoen. Den siste av de savnede er stasjonert på Rygge flystasjon.Kolff forteller også at Siw Robertsen har vært med lenge og er en erfaren lasteleder. - Siw er et fantastisk menneske, og en som alltid har gått sine egne veier og skilt seg ut på en god måte, sier en venninne til Nordlys.no. Bildet over er tatt av LO-sekretær i Finmark, Bjørn Johansen. Han var om bord på Hercules-flyet «Nanna» og møtte på Robertsen, som er en slektning.Både Haug og Robertsen har tjenestegjort en lengre periode ved Gardermoen og har jobbet på Hercules-flyet de siste tre årene. Utne, som var med som passasjer, er stasjonert på Rygge luftstasjon.Flere av de pårørende har kommet til militærbasen ved Gardermoen, hvor det har blitt opprettet et senter for pårørende. Stasjonsprest på Gardermoen, Reidar Kirkevold beskriver situasjonen for de pårørende som utfordrende.Han forteller også at leger, psykologer og prester også tar vare på kollegene til de savnede. - Vi må være realister, men vi ønsker å ha et håp. Han kjenner alle de fire savnede som er tilknyttet militærbasen. - Jeg synes de savnede er en flott gjeng. De er usedvanlig dyktige fagpersoner, sier den pregede stasjonspresten.
Disse fem norske offiserene var om bord på Hercules-flyet i Nord-Sverige. Nå er de savnet.